BRIEF: นักวิทยาศาสตร์พัฒนาหุ่นยนต์จิ๋ว ส่งเข้าไปในร่างกายมนุษย์เพื่อวินิฉัยและรักษาโรคมะเร็ง . สมัยนี้ โรคภัยไข้เจ็บเยอะไปหมด กว่าจะรู้ตัว หรือเริ่มวินิจฉัยโรคทีก็วุ่นวาย หลายขั้นตอน แถมบางโรคก็ยังไม่มีวิธีรักษา แต่ด้วยการพัฒนาเทคโนโลยีใหม่ๆ ในอนาคตอันใกล้ เราอาจเข้าถึงนวัตกรรมที่ส่งการรักษาเข้าไปป้อนยาถึงเซลล์ในร่างกายเรา . นักวิทยาศาสตร์ได้พัฒนาไมโครโรบ็อตควบคุมด้วยรีโมทที่ชื่อว่า ‘biohybrids’ ที่สร้างมาจาก สาหร่ายสไปรูริน่าและเซลล์ชีวภาพ ที่มีอนุภาคแม่เหล็กสามารถเดินทางไปทั่วร่างกายเราได้ กับความสามารถในการกำหนดเป้าหมายยาไปรักษาเชื้อมะเร็ง ซึ่งในอนาคตจะพัฒนาเพื่อวินิจฉัยโรคและป้อนยารักษาในร่างกายเรา . ศาสตราจารย์ Li Zhang วิศวกรผู้สนับสนุนการพัฒนางานนี้กล่าวว่า ‘เรามุ่งมั่นออกแบบหุ่นยนต์จากวัสดุธรรมชาติ ซึ่งเราสามารถติดตามและกระตุ้นการทำงานในร่างกายผ่านทางภาพถ่ายเรืองแสง หรือภาพจากคลื่นเรโซแนนซ์’ . นอกจากเจ้าหุ่นยนต์จะนำยารักษาโรคมะเร็งแล้ว มันยังสามารถตรวจจับความเปลี่ยนแปลงในร่างกาย ขั้นแรกเริ่มของอาการป่วย ซึ่งเป็นเครื่องมือในการวินิจฉัยโรคด้วย ทั้งมันยังสามารถแทรกซึมและสลายตัวได้เองในร่างกายเรา โดยศาสตราจารย์ Kostas Kostarelos หนึ่งในทีมวิจัยบอกว่า นี่เป็นนวัตกรรมทางแพทย์ที่ลดช่องว่างต่อการเข้าถึงร่างกายมนุษย์ และสามารถไม่ต้องวินิจฉัยโรคโดยที่ไม่ต้องใช้กระบวนการมาก . แต่ถึงอย่างนั้นนักวิทยาศาสตร์ก็ยังต้องทดสอบต่อไปว่า การส่งหุ่นยนต์จิ๋วเข้าไปในร่างกายและการย่อยสลายของมันจะไม่เป็นอันตรายต่อมนุษย์ . . ที่มา https://internetofbusiness.com/biohybrids-robots-treat-cancer/ http://www.independent.co.uk/news/science/cancer-robot-inside-body-fight-disease-treatment-a8070406.html